cyanic-selkie/wikianc huggingface dataset:
Luettelo digimoneista A–C
Beelzemon
Beelzemon on Mega-tason demonilordidigimon, jonka nimi ja ulkonäkö on johdettu mytologisesta hahmosta nimeltä Beelzebub. Beelzemon on yksi Seitsemästä Suuresta Demonilordista. Beelzemon edustaa ylensyönnin syntiä ja planeetta Venusta. Sillä on voima komentaa monia demonidigimoneja, mutta se pitää enemmän yksinolosta. Beelzemonin voimilla voisi johtaa painajaissotureiden armeijaa, vaikkei se olekaan vahvin demonilordeista. Sen lempiase on sen haulikko, Berenjena (espanjaksi munakoiso) ja se ajaa riivatulla jättimäisellä moottoripyörällä, Behemothilla. Vaikka se on persoonallisuudeltaan julma ja säälimätön, sillä on silti suurehko käsitys kunniasta, eikä se siksi yleensä hyökkää heikkojen kimppuun. Beelzemonin arkkivihollisena pidetään Gallantmonia, jolle se hävisi pitkän taistelun jälkeen Digimon Tamersissa.
Digimon Tamersissa Impmon kehittyy Beelzemoniksi saatuaan voiman Zhuqiaomonilta. Beelzemon saa tehtäväkseen tuhota lapset ja hän tappaa Leomonin taistelussa lapsia vastaan. Gallantmon onnistuu lopulta kukistamaan Beelzemonin, joka tajuaa virheensä. Myöhemmin ihmisten maailmassa Beelzemon kehittyy Blast Modeen ja auttaa lapsia kukistamaan D-Reaperin agentteja. Yrittäessään pelastaa Jeniä, D-Reaper iskee Beelzemonia kuolettavasti mutta Gallantmon pelastaa hänet. Beelzemon esiintyi myös elokuvassa Digimon Tamers: Runaway Locomon.
Beelzemonin X-Antibodymuoto Beelzemon X esiintyi Digimon Chronicle X -mangassa, jossa Beelzemon sai itselleen X-Antibodyn ja Lucemonin yllyttämänä liittyi taisteluun hyviä digimoneja vastaan. Beelzemon X onnistui Lucemonin, pahan Cherubimonin ja Ophanimon Falldown Moden avulla kukistamaan taistelussa Jesmonin ja Gankoomonin. Myöhemmin Magnamon X ja Dynasmon X onnistuivat kukistamaan Beelzemonin taistelussa. Myöhemmin Diaboromon X käytti Beelzemonia miekkanaan taistellessaan Royal Knightseja vastaan.
Beetlemon
Beetlemon on Hybrid-tason androididigimon. Beetlemon voi syntyä kenestä tahansa Ukkosen hengen avulla. Beetlemon muistuttaa androidia, jolla on sinertävä keltakoristeltu haarniska. Beetlemonin hyökkäyksiä ovat Thor Hammer, Mjöllnir Thunder, Lightning Bomber ja Lightning Blitz. Digimon Frontierissa J.P. Shibayama pystyi muuntautumaan Beetlemoniksi Ukkosen hengen avulla. Digimon Fusionin kolmannella kaudella mystinen kellokauppias kutsui Beetlemonin avuksi taistelussa Quartzmonia vastaan.
BelleStarmon
BelleStarmon on Mega-tason demonilordidigimon, jonka nimi tulee Belle Starrista. BelleStarmon on naispuolinen versio Beelzemonista. BelleStarmonilla on samanlainen sininen naamio kuin Beelzemonilla, mustat housut ja vaatteet, mustat siivet ja pitkä vaalea tukka sekä aseet käsissään. BelleStarmonin hyökkäyksiä ovat Fly Bullet, Double Claw, Hurricane Screw Shot ja Rizoma de Loto. BelleStarmon on esiintynyt Digimon-korttipelissä ja Digimon Story: Cyber Sleuth - Hacker's Memory, Digimon Heroes! ja Digimon Pendulum Ver.20th -peleissä. BelleStarmonin X-Antibodymuoto BelleStarmon X esiintyi Digimon Chronicle X -mangassa, jossa BelleStarmon X liittyi mukaan Jesmonin Battle Royaliin päättämään vanhan Cigimaailman kohtalon. BelleStarmon X:n hyökkäyksiä ovat Fly Bullet: Segundo ja Distancia Cero.
Belphemon
Belphemon on Digimon Data Squadissa esiintyvä Mega-tason digimon. Belphemon on myös yksi Seitsemästä Suuresta Demonilordista ja edustaa laiskuuden syntiä ja Mars-planeettaa. Belphemonin nimi tulee Belphegor-nimisestä demonista. Ennen Saversin tapahtumia Akihiro Kurata löysi muinaisesta digimontemppelistä Belphemonin digimunan ja vei sen ihmisten maailmaan. Munan kuoriuduttua Belphemon muuntautui Sleep Modeen, lievempään Mega-muotoonsa. Kurata halusi valloittaa Digimaailman ja ihmisten maailman ja aloitti kampanjan kerätäkseen energiaa herättämään Belphemonin täyteen voimaansa. Kurata kehitti Thomas H. Norsteinin avulla hallintalaitteen, jolla hän uskoi hallitsevansa Belphemonia. Belphemonin hyökättyä Thomas petti Kuratan ja tuhosi Belphemonin hallintalaitteen. Kurata muutti itsensä dataksi ja yhdistyi Belphemonin kanssa jolloin Belphemon muuntautui Rage Modeen, voimakkaimpaan Mega-muotoonsa. Thomas liittoutui DATSin kanssa ja taisteli heidän kanssaan Belphemonia vastaan. Belphemon voitti helposti taistelussa MirageGaogamonin, Rosemonin, Crowmonin ja Ravemonin. Kurata menetti hallintansa Belphemonista, jonka päämääränä oli kaiken tuhoaminen. Agumonin digivoiduttua ShineGreymoniksi, Kuratan kasvot ilmestyivät Belphemonin rintaan ja alkoivat ammentaa sähköisyyttä kaupungista, mikä voimisti Belphemonia entisestään ja antoivat hänelle voimia repiä repeämiä Digimaailman ja ihmisten maailman välille aikeenaan saada maailmat törmäämään toisiinsa. Belphemon voitti RookChessmonin ja BishopChessmonin helposti taistelussa, mutta ShineGreymonin kehityttyä Burst Modeen, hän onnistui tuhoamaan Belphemonin ja pelasti Kuratan hengen. Kurata kuitenkin kuoli yritettyään suurentaa pommilla halkeamaa Digimaailman ja ihmisten maailman välillä.
Belphemonin X-Antibodymuoto Belphemon X esiintyi Digimon Chronicle X -mangassa. Belphemon oli selvinnyt Projekti X:stä ja oli kymmenen vuoden ajan unitilassa Sleep Modessaan. Belphemon oli onnistunut tuhoamaan ajatuksen voimalla jokaisen hänen tuhoamistaan yrittäneen pahan digimonin. Myöhemmin Lucemon herätti nukkuvan Belphemonin ja antoi tälle X-Antibodyn ja Belphemon X taisteli Craniamonia, Kentaurosmonia ja UlforceVeedramonia vastaan, mutta he onnistuivat kukistamaan Belphemonin. Myöhemmin Diaboromon X käytti Belphemonia miekkanaan taistellessaan Royal Knightseja vastaan.
BeoWolfmon
BeoWolfmon on Hybrid-tason Hybrididigimon. BeoWolfmon syntyy kun molemmat Valon henget yhdistetään. BeoWolfmon muistuttaa Lobomonin ja KendoGarurumonin risteytystä. BeoWolfmonin hyökkäyksiä ovat Frozen Hunter, Cleansing Light ja Beo Saber. Digimon Frontierissa Koji pystyi muuntautumaan BeoWolfmoniksi yhdistämällä molemmat Valon henget. Digimon Fusionissa BeoWolfmoneja nähtiin harjoittelemassa Sword Zonella. BeoWolfmonit myöhemmin todistivat Bagra Armyn hyökkäystä alueelle ja Grademonin kukistumisen lasten toimesta.
Betamon
Betamon on Rookie-tason sammakkodigimon, jolla on neljä jalkaa ja iso punainen harjanne otsassaan. Betamonin perushyökkäys on Electric Shot, jossa Betamon laukaisee sarvestaan miljoonan voltin sähkösykäyksen. Muita Betamonin hyökkäyksiä ovat Fin Cutter, Water Tower, Beta Slugger, Water Shot ja Mach Jab. Digimon Adventuressa Betamon nähtiin asiakkaana Digitamamonin ravintolassa. Sarjassa Digimon Zero Two Betamon esiintyi amerikkalaisen Valitun Lapsen Michaelin digimonkumppanina. Betamon kehittyi Seadramoniksi ja voitti taistelussa Gorillamonin. Betamon oli myös läsnä taistelussa Treemonia ja BelialVamdemonia vastaan. Digimon Frontierissa Betamoneja nähtiin Autumn Leaf Fairilla. Digimon Fusionissa Betamon keskusteli Crabmonin kanssa vesiputouksen lähellä Dragon Landilla. Betamon oli myös yksi niistä digimoneista, jotka yhdistyivät Shoutmonin kanssa Shoutmon X7 Superior Modeen lopputaistelussa MegaDarknessBagramonia vastaan. Digimon Fusionin kolmannella kaudella Betamon joutui Airu Suzakin ansaan. Digimon Adventure tri. -elokuvasarjan neljännessä elokuvassa Loss Betamon oli yksi digimoneista, joka syntyi uudelleen Digimaailman uudelleenkäynnistymisen seurauksena Himekawan tietokoneen mukaan. Elokuvassa Digimon Adventure: Last Evolution Kizuna Betamon nähtiin tuntemattoman valitun lapsen digimonkumppanina ja heidän ollessa rannalla kaksi Ultimate-tason Eosmonia hyökkäsivät heidän kimppuunsa ja Betamon kehittyi Seadramoniksi taistelun aikana puolustaen kumppaniaan menestyksekkäästi. Toinen Betamon nähtiin toisen valitun lapsen digimonkumppanina, jonka tietoisuuden Eosmon oli onnistunut viemään Mikä-Mikä-maahan. Betamonista on olemassa myös X-Antibodymuoto Betamon X, joka esiintyi Digimon Collectors ja Digimon World Re:Digitize: Decode -peleissä. Betamonin vaihtoehtoinen muoto on ModokiBetamon.
BetelGammamon
Digimon Ghost Gamessä Gammamon kehittyi ensi kertaa BetelGammamoniksi taistellessaan Mummymonia vastaan.
Betsumon
Betsumon on Ultimate-tason nukkedigimon, joka muistuttaa Tailmonia. Betsumonin päähyökkäyksiä ovat Cold Gag ja Tsukkomi Punch. Betsumon voi myös naamioitua muiksi digimoneiksi ja kopioida heidän hyökkäyksiä. Betsumon esiintyi ensimmäisen kerranDigimon Fusionin kolmannella kaudella. Betsumon oli ollut menneisyydessä Gumdramonin ystävä ja rikoskumppani, kunnes eräänä päivänä hylkäsi tämän kesken kaiken, mikä johti Gumdramonin vangitsemiseen. Betsumon myöhemmin unohti Gumdramonin ja myöhemmin saavuttuaan ihmisten maailmaan Betsumon yritti napata Digimon-metsästäjiä aikeenaan auttaa häntä saamaan valmiiksi Examon-pukunsa. Betsumon naamioitui useiksi eri digimoneiksi huijatakseen lapsia. Gumdramon kehittyi Arresterdramoniksi ja taisteli Betsumonia vastaan tämän naamioiduttua Examoniksi. Tagiru onnistui nappaamaan Betsumonin tämän kukistuttua ja palautti Betsumonille tämän muistot Gumdramonista.
Digimon Ghost Gamessä lauma Betsumoneja saapuivat ihmisten maailmaan ja sieppasivat muiden henkilöllisyyksiä saaden heidät katoamaan. Yksi Betsumoneista naamioitui Gammamoniksi saaden Hiron ja muut epäilemään oikeaa Gammamonia valehtelijaksi. Gammamon onnistui todistamaan aitoutensa voittamalla Betsumonin syömiskilpailussa. Betsumonin paljastettua itsensä hän kutsui muut Betsumonit hyökkäämään lasten kimppuun. Canoweissmon onnistui lopulta kukistamaan Betsumonit Meteor Lux hyökkäyksellään. Tämän jälkeen Clockmon saapui paikalle ja vei Betsumonit pois.
Betsumonin nimi tulee sanasta Tailmon-Betsu.
Bibimon
Bibimon on In-Training tason digimon. Bibimon muistuttaa pientä keltaista olentoa, jolla on neljä jalkaa ja otsassaan vihreä V-kirjain ja valkoinen salamaa muistuttava sarvi. Bibimon on esiintynyt Vital Bracelet Digital Monster -pelissä. Bibimon kehittyy Dokimonista ja voi kehittyä Pulsemoniksi. Bibimonin nimi tulee sanasta Bibibi, mikä tarkoittaa sydänkäyrämonitorin piippausta muistuttavaa ääntä.
BigMamemon
BigMamemon on Ultimate-tason mutanttidigimon. BigMamemon nimensä perusteella muistuttaa isokokoista Mamemonia, jonka kenkien pohjissa ovat tekstit Big ja Mame. BigMamemonin hyökkäyksiä ovat Big Smiley Bomber, Buster Dive, Heavy Dive ja Big Smirk Bomb. Sarjassa Digimon Zero Two BigMamemon ilmestyi ihmisten maailmaan yhdessä Mamemonin ja MetalMamemonin kanssa pitäen ranskalaista valittua lasta Catherinea ja Floramonia vankina. Greymon ja Angemon vapauttivat Catherinen ja Floramonin samalla kun Giromon ilmestyi auttamaan Mamemoneja. MetalGreymon, HolyAngemon ja Kiwimon onnistuivat kukistamaan Mamemonit ja Giromonin ja lähettivät heidät takaisin Digimaailmaan. Digimon Fusionin ensimmäisellä kaudella BigMamemon nähtiin Sand Zonella temppelissä vierien käytävää pitkin lapsia kohti ison kiven tavoin. Shoutmon teki seinään reiän, johon lapset suojautuivat. Tämän jälkeen Blastmon tuhosi BigMamemonin tämän vieriessä häntä kohti. Sarjan kolmannella kaudella BigMamemon oli yksi Ren Tobarin nappaamista digimoneista. Vuoden 2020 Digimon Adventure -sarjassa useita BigMamemoneja nähtiin paikassa, jonne Taichi, Yamato ja Takeru joutuivat yhdessä ElDradimonin kanssa. Greymon, Garurumon ja Leomon saivat hyökkäyksillään BigMamemonit putoamaan veteen ja kimpoamaan ElDradimonin alavatsaan, jolloin ElDradimon kykeni turvallisesti laskeutumaan, jonka jälkeen BigMamemonit huuhtoutuivat mereen. Myöhemmin BigMamemoneja nähtiin osana BanchoMamemonin joukkoja hyökkäämässä Babamonin perustamaan digimon-kouluun.
Birdramon
Birdramonin nimi tulee englannin sanoista bird ’lintu’ ja dragon ’lohikäärme’. Birdramonin vaihtoehtoinen muoto on Saberdramon.
BishopChessmon
BishopChessmon on valkoisen KnightChessmonin Ultimate-muoto. BishopChessmon muistuttaa shakin lähettiä, jolla on violetti viitta ja sauva kädessään. BishopChessmonin hyökkäyksiä ovat Bishop Laser, Bishop Cross ja Magical Stick. Digimon Data Squadissa valkoinen KnightChessmon kehittyi BishopChessmoniksi taistelussa Belphemonia ja Gallantmonia vastaan. Digimon Fusionissa musta BishopChessmon vartioi Bagra Castlea. BishopChessmon voi kehittyä KingChessmoniksi.
BlackAgumon
BlackAgumon on Agumon-digimonin musta virustyyppinen muoto.
Digimon Ghost Gamessä BlackAgumon nähtiin tarkkailemassa lapsia ja näiden kumppaneita sen jälkeen, kun GulusGammamon oli palautunut takaisin Gammamoniksi.
BlackGabumon
BlackGabumon on Gabumonin musta, virustyyppinen muoto. BlackGabumon on esiintynyt Digimon World: Next Order, Digimon Rumble Arena 2, Digimon World Data Squad, Digimon Story: Cyber Sleuth, Digimon Story: Cyber Sleuth - Hacker's Memory ja Digimon Links -peleissä. BlackGabumon voi kehittyä BlackGarurumoniksi.
BlackGaogamon
BlackGaogamon on Gaogamonin musta, virustyyppinen muoto. BlackGaogamonin hyökkäys on Dash Double Claw. BlackGaogamon on esiintynyt Digimon Next -mangassa, jossa Yuun negatiiviset tunteet saivat Gaomonin kehittymään BlackGaogamoniksi. BlackGaogamon aiheutti hämminkiä tuhoten alueella olevia Barbamonin joukkoja, kunnes hän dedigivoitui takaisin Wanyamoniksi.
BlackGargomon
BlackGargomon on Gargomonin musta, virustyyppinen muoto. BlackGargomon on esiintynyt Digimon-korttipelissä ja Digimon Ghost Gamessä.
BlackGarurumon
BlackGarurumon on Garurumonin musta, virustyyppinen muoto. Digimon Data Squadissa ihmisten maailmaan ilmestynyt villiintynyt Elecmon kehittyi BlackGarurumoniksi aiheuttaen hämminkiä. GeoGreymon onnistui kukistamaan BlackGarurumonin palauttaen hänet takaisin Digiegg-munaksi. BlackGarurumon voi kehittyä BlackWereGarurumoniksi.
BlackGreymon
BlackGreymon on Greymonin paha virustyyppinen muoto, joka on väriltään sininen, jolla on mustat raidat. BlackGreymon on esiintynyt peleissä Digimon World Data Squad, Digital Monster D-Project, Digimon Rumble Arena 2, Digimon Story: Cyber Sleuth, Digimon Story: Cyber Sleuth - Hacker's Memory ja Digimon World: Next Order. BlackGreymon voi kehittyä virustyypin MetalGreymoniksi.
BlackGrowlmon
BlackGrowlmon on Growlmonin musta, virustyyppinen muoto. BlackGrowlmon on esiintynyt Digimon Ghost Gamessä sekä peleissä Digimon Rumble Arena 2 ja Digimon World Data Squad.
BlackGuilmon
BlackGuilmon on Guilmonin musta, virustyyppinen muoto. BlackGuilmon on esiintynyt Digimon Rumble Arena 2 -pelissä.
BlackImperialdramon
BlackImperialdramon on Imperialdramonin musta, virustyyppinen muoto. BlackImperialdramon on esiintynyt Digimon World 2003, Digimon World DS ja Digimon World Dawn and Dusk -peleissä.
BlackKingNumemon
BlackKingNumemon on Ultimate-tason limadigimon. BlackKingNumemon muistuttaa mustaa Numemonia, jolla on viikset ja musta kruunu takanaan. BlackKingNumemonin hyökkäyksiä ovat Dark Pupil ja Poison Muchus. BlackKingNumemon on esiintynyt Digimon World 2003, Digimon Story: Cyber Sleuth ja Digimon Story: Cyber Sleuth - Hacker's Memory -peleissä.
BlackMachGaogamon
BlackMachGaogamon on MachGaogamonin musta, virustyyppinen muoto. BlackMachGaogamon on esiintynyt Digimon Heroes! -pelissä.
BlackMegaGargomon
BlackMegaGargomon on MegaGargomonin musta, virustyyppinen muoto. BlackMegaGargomon on esiintynyt Digimon World 2003, Digital Monster D-Project, Digimon World DS, Digimon World Dawn and Dusk, Digimon Battle ja Digimon Masters -peleissä. BlackMegaGargomon voi kehittyä BlackRapidmonista.
BlackMetalGarurumon
BlackMetalGarurumon on MetalGarurumonin musta, virustyyppinen muoto. BlackMetalGarurumon on esiintynyt Digimon World Data Squad, Digimon Rumble Arena 2, Digimon World: Next Order, Digimon Story Cyber Sleuth ja Digimon World Championship -pelessä.
BlackRapidmon
BlackRapidmon on Rapidmonin musta, virustyyppinen muoto. BlackRapidmon on esiintynyt Digital Monster D-Project, Digimon World DS, Digimon World Dawn and Dusk ja Digimon World Championship -peleissä. BlackRapidmon voi kehittyä BlackMegaGargomoniksi.
BlackSeraphimon
BlackSeraphimon on Seraphimonin paha virustyyppinen muoto. BlackSeraphimon muistuttaa Mercurymonin ja Seraphimonin risteytystä, jolla on violetit siivet. BlackSeraphimonin hyökkäyksiä ovat Seven Hells, Testament ja Shadow Shockwave. Digimon Frontierissa Mercurymon muuntautui Seraphimonin fraktaalikoodin avulla BlackSeraphimoniksi Sakkakumonin Light Arealla ja taisteli Agunimonia ja BurningGreymonia vastaan, mutta Takuya muuntautui Aldamoniksi ja kukisti BlackSeraphimonin ja skannasi tämän fraktaalikoodin palauttaen hänet Mercurymoniksi. Pelissä Digimon World 2003 nähtiin erilainen BlackSeraphimon, joka muistutti mustahaarniskaista Seraphimonia, jolla oli punaiset siivet.
Vuoden 2020 Digimon Adventure -sarjassa BlackSeraphimon esiintyi Patamonin korruptoituneena Mega-muotona. Ennen kuin Patamonista tuli Takerun digimonkumppani, hän oli aikoinaan Seraphimonina pimeyden digimonien vankina ja hänet yritettiin korruptoida BlackSeraphimoniksi. Mutta Seraphimon vastusti korruptiota ja palautui takaisin Angemoniksi, joka vapautui vasta kun Takeru saapui Digimaailmaan.
BlackTailmon
BlackTailmon on Tailmonin musta, virustyyppinen muoto, jolla on violetit raidat hännässään ja korvissaan ja violetit hanskat käsissään. BlackTailmonilla on samat hyökkäykset kuin Tailmonilla ja oma hyökkäys Dangerous Love.
Digimon Ghost Gamessä esiintyi BlackTailmon Uver., jolla oli yllään ihmisen vaatteet ja punainen reppu selässään. BlackTailmon Uverin hyökkäyksiä ovat Neko Punch ja Bakōnya. BlackTailmon Uver nähtiin lyhyesti sarjan avausjaksossa. Myöhemmin sama BlackTailmon nähtiin, kun Hiro asetti Gammamonin DiM-kortin Digiviceensa osoittaen sillä Gammamonin suuntaan. Myöhemmin kartingradalla järjestetyssä kilpailussa BlackTailmon Uver. ilmestyi paikalle ja avasi portaalin, joka imi kaikki kilpailussa mukana olleet digimonit takaisin Digimaailmaan. BlackTailmon Uver nähtiin myöhemmin keräämässä Sealsdramonin uhrien datasta muodostuneet digimunat. Hän esittäytyi ensi kertaa Hirolle toimittaessaan erään paketin tälle. DarkLizardmon ja Saberdramon hyökkäsivät myöhemmin Hiron kimppuun, koska uskoivat tämän tietävän BlackTailmonin olinpaikan. He halusivat löytää BlackTailmonin päästäkseen takaisin Digimaailmaan. Lopulta BlackTailmon ilmestyi vapaahetoisesti ja avasi kahdelle digimonille portaalin. Myöhemmin BlackTailmon saapui lasten luokse Moosemonin vetämällä reellä vieden Splashmonin jäätyneen ruumiin takaisin Digimaailmaan. Dragomonia vastaan käydyn taistelun jälkeen BlackTailmon Uver. saapui Hiron luokse ja pyysi häneltä allekirjoitusta eräänlaisen erikoistoimituksen vastaanottamisen merkiksi. Tämä erikoistoimitus paljastui Hiron isäksi Hokutoksi, joka palasi oikeaan maailmaan yhdessä Terriermon Assistantin kanssa.
BlackTailmon on esiintynyt myös mm Digimon World Data Squad, Digimon Story: Cyber Sleuth Hacker's Memory ja Digimon Masters -peleissä. BlackTailmon voi kehittyä LadyDevimoniksi.
BlackToyAgumon
BlackToyAgumon on ToyAgumonin musta, virustyyppinen muoto. Digimon Frontierissa Cherubimon oli korruptoinut ToyAgumonit BlackToyAgumoneiksi. Yksi BlackToyAgumon muutti viruksella Monzaemonin WaruMonzaemoniksi, joka sieppasi Tommyn. Agunimon ja Lobomon onnistuivat kukistamaan BlackToyAgumonit ja palauttamaan heidät takaisin ToyAgumoneiksi.
BlackWarGreymon
BlackWarGreymon on Mega-tason digimon, joka esiintyi animesarjassa Digimon Zero Two. Se oli aluksi paha digimon, toimien jonkin aikaa antisankarina, mutta siirtyi lopulta hyvien puolelle. Sarjassa BlackWarGreymon ei ole oikea Digimon, vaan Pimeistä Torneista luotu ei-elävä digimon. BlackWarGreymon on aivan WarGreymonin, Agumonin Mega-muodon näköinen, mutta sillä on musta panssari. Se käyttää samanlaista Dramon Killer -tekniikkaa aseenaan kuin WarGreymon (siis käsiään ja kynsiään).
Archnemon loi BlackWarGreymonin yhdistämällä sata Pimeää Tornia yhdeksi Digimoniksi, jonka ei alun perin pitänyt olla elävä. BlackWarGreymonille kuitenkin muodostui sadan Pimeän Tornin myötä oma tietoisuus eikä hän suostunut tottelemaan itseään heikompia. Hän yrittää selvittää, mistä hänen sisällään olevan tyhjyyden tunne johtuu. Se puhui Taichin Agumonin kanssa, mutta se vaistosi suurta kipua, lähti ja löysi Valitut lapset, jotka yrittivät suojata Pyhää kiveä Archnemonilta, Mummymonilta sekä Pimeistä Torneista luodulta Knightmonilta. BlackWarGreymon tuhosi Knightmonin ja Pyhän Kiven ja päätti, että hänen kohtalonsa olisi tuhota kaikki Pyhät kivet, uskoen, että saisi siten kärsimyksensä päätökseen. Pyhien Kivien tuho tarkoittaisi kuitenkin myös sekä Digimaailman että oikean maailman tuhoa.
Tuhottuaan toisen kiven BlackWarGreymon siirtyi vääristymän vaikutuksesta Kiotoon muutaman muunkin Digimonin kanssa, jossa Kyo oli luokkaretkellä. Se palasi pian takaisin Digimaailmaan. Tuhottuaan kolmannen kiven BlackWarGreymon näki Qinglongmonin ja päätti tuhota loput kivet löytääkseen ja tuhotakseen vertaisekseen vastustajaksi kokemansa Digimonin. Vaikka Valitut lapset yrittivät estää häntä tuhoamasta kiviä, hän tuhosi niitä, kunnes vain yksi oli jäljellä. Viimeisen kiven luona BlackWarGreymon taisteli ja voitti Valittujen Lasten DNA-digivoituneet Digimonit, joskin vahingoittuen itsekin. Silloin Qinglongmon ilmestyi ja BlackWarGreymon halusi taistella tätä vertaisenaan vastustajanaan pitämää Mega-tasoista Digimonia vastaan, mutta Qinglongmon paljasti BlackWarGreymonille tämän alkuperän ja sanoi tälle, että kaikella maailmassa on merkityksensä. BlackWarGreymon lähti tämän jälkeen etsimään omaa merkitystään.
27. joulukuuta 2002 BlackWarGreymon saapui oikeaan maailmaan löytääkseen ja tuhotakseen Yukio Oikawan, Archnemonin ja Mummymonin johtajan, joka oli sekoittanut Digimaailman ja oikean maailman välisen tasapainon. Ennen kuin hän saattoi tappaa Oikawan, WarGreymon saapui paikalle ja taisteli häntä vastaan. Taistelu oli tasaväkinen, kunnes Imperialdramon liittyi mukaan kuvioihin. Taistelun jälkeen Wormmon, Agumon ja V-mon puhuivat BlackWarGreymonille ja saivat hänet hylkäämään ajatuksen Oikawan tappamisesta ja opettivat häntä nauttimaan elämästä.
BlackWarGreymon nähtiin taas, kun Iorin isoisä yritti saada Oikawan luopumaan suunnitelmastaan. BelialVandemon otti Oikawan valtaansa, käytti yhden Pimeän kukan voimaa ja laukaisi säteen pimeää energiaa, aikoen tappaa Iorin isoisän. BlackWarGreymon meni tielle ja otti itse iskun vastaan, haavoittuen samalla kuolettavasti. Oikawa lähti, ja BlackWarGreymon tajusi BelialVandemonin ohjaavan Oikawaa kuin nukkea. Viimeisillä voimillaan BlackWarGreymon sulki kaupungissa olleen digiportin ruumiillaan estääkseen BelialVandemonia pääsemästä Digimaailmaan. Samalla hän tajusi pitkään etsimänsä tarkoituksen elämälleen, ja teki sankarikuoleman.
BlackWarGreymonista on olemassa myös X-Antibodyversio BlackWarGreymon X, joka esiintyi Digimon World 4 -pelissä ja harmaan ja hopeanvärinen versio ChaosBlackWarGreymon, joka esiintyi Digimon World 2 -pelissä.
BlackWarGrowlmon
BlackWarGrowlmon on WarGrowlmonin musta, virustyyppinen muoto. BlackWarGrowlmon on esiintynyt Digimon World 2003, Digimon World: Next Order, Digimon World DS, Digimon World Dawn and Dusk ja Digital Monsters: D-Project -peleissä. BlackWarGrowlmon voi kehittyä ChaosGallantmoniksi.
BlackWereGarurumon
BlackWereGarurumon on Ultimate-tason eläindigimon. BlackWereGarurumon muistuttaa WereGarurumonia, mutta on väriltään musta ja hänellä on vihreät housut. BlackWereGarurumonin hyökkäyksiä ovat Shadow Claw, Full Moon Kick, Baldy Blow ja Garuru Kick. Digimon Frontierissa BlackWereGarurumon nähtiin kilpailijana Trailmonien kilpailussa yhdessä apulaisensa Doggymonin kanssa. BlackWereGarurumon on luonteeltaan kova ja ilkeä ja tekee mitä tahansa voittaakseen kilpailun. BlackWereGarurumon yritti sabotoida Takuyaa ja hänen Trailmonia, mutta Takuya muuntautui BurningGreymoniksi ja iski BlackWereGarurumonin Trailmonin ulos radalta, mikä johti BlackWereGarurumonin häviöön. Myöhemmin BlackWereGarurumon ja Doggymon evakuoitiin Autumn Leaf Fairilta yhdessä muiden digimonien kanssa Dynasmonin ja Crusadermonin hyökättyä alueelle. BlackWereGarurumon voi kehittyä BlackMetalGarurumoniksi.
BladeKuwagamon
BladeKuwagamon on Champion-tason konedigimon, joka muistuttaa lentävää hyönteismäistä miekkaa. BladeKuwagamonin hyökkäyksiä ovat Spark Blade ja Air Knife. BladeKuwagamoneja nähtiin Digimon Next -mangassa, jossa CannonBeemon Aircraft Carrier-muodossaan kykeni ampumaan BladeKuwagamoneja vastustajaa kohti katapultistaan. Vuoden 2020 Digimon Adventure -sarjassa BladeKuwagamonit ja niitä johtava MetallifeKuwagamon asuivat lähellä Digimaailman ja tietoverkon toisiinsa yhdistävää valtavaa keltaista pilaria. Ne pitivät Valittuja tunkeutujina ja hyökkäsivät, kunnes BlitzGreymon tuhosi ne.
Blastmon
Blastmon on Mega-tason mineraalidigimon, jonka nimi tulee sanasta Blast. Blastmon muistuttaa kristallisoitua olentoa, jolla on mustanpunainen viitta, isot metalliset hanskat, joissa on erivärisiä kristalleja ja saappaat sekä häntä, jossa on kristallipallo. Blastmonin hyökkäyksiä ovat mm Diamond Machine Gun, Diamond Hedgehog, Crystal Breath, Atomic Super-Sized Punch ja Kenran Crystal Volcano. Blastmon esiintyi Digimon Fusionissa Bagra-armeijan jäsenenä yhtenä Kolmesta Upseerista. Blastmon on voimakkain Kolmesta Upseerista ja rauhallisin. Blastmon esittäytyi lapsille heidän paetessa SkullScorpionmoneja. Blastmon kukistaa helposti Christopher Aonuman ja Nene Amandon digimonit taistelussa. Myöhemmin Blastmon taistelee Christopheria vastaan Disc Zonella. Blastmon on voitolla DeckerGreymonia vastaan, kunnes Mikey saapuu paikalle Shoutmon X4K:n kanssa. Blastmon kutsuu Bulbmonin avukseen, mutta lapset kukistavat hänet. Blastmon yrittää tuhota lapset Warrior Zonella, mutta Shoutmon X5B onnistuu tuhoamaan Blastmonin lähes kokonaan jättäen vain pään jäljelle. Myöhemmin Blastmon yhdistyi Laylamonin ja Vilemonien kanssa jolloin Laylamon käytti Blastmonin päätä ruoskassaan. Myöhemmin Apollomon Whispered yhdisti Laylamonin Blastmonin kanssa Evilbeast Laylamon muotoon Blastmonin ollessa Laylamonin vyötärönä. Shoutmon X7 ja Beelzemon onnistuvat tuhoamaan Laylamonin, jolloin Blastmonkin tuhoutui lopullisesti.
Blimpmon
Blimpmon on Champion-tason konedigimon, joka muistuttaa ilmalaivaa. Blimpmonin hyökkäyksiä ovat Zeppelin Explosion ja Helium Bomb. Vuoden 2020 Digimon Adventure -sarjassa Blimpmon nähtiin asiakkaana Lunamonin pesulassa. Birdramon suojeli sitä Jagamonin hyökkäykseltä. Myöhemmin Blimpmon auttoi Mimiä ja Palmonia näyttämään Tanemonien kylän asukkaille millaista Pilvimantereen ulkopuolella on. Blimpmon on esiintynyt myös Digimon-korttipelissä ja Digimon Heroes! -pelissä, jossa se voi kehittyä Bulbmoniksi.
BlitzGreymon
BlitzGreymon on Mega-tason kyborgidigimon. BlitzGreymon muistuttaa ihmismäistä WarGrowlmonia, jolla on käsissään kolmoistykit. BlitzGreymonin hyökkäyksiä ovat Plasma Stake, Thunder Vernier ja Elec Guard. BlitzGreymon on esiintynyt Digimon-korttipelissä ja Digimon Links, Digimon Masters ja Digimon ReArise -peleissä. Peleissä BlitzGreymon voi kehittyä virustyypin MetalGreymonista.
Vuoden 2020 Digimon Adventure -sarjassa BlitzGreymon esiintyy Agumonin vaihtoehtoisena Mega-muotona. Taistelussa MetallifeKuwagamonia ja BladeKuwagamoneja vastaan, MetalGreymon altistui Digimaailman ja tietoverkon toisiinsa yhdistävän keltaisen jättiläispilarin energialle. Sopeutuen paikalliseen ympäristöön, MetalGreymon kehittyi BlitzGreymoniksi ja tuhosi sekä MetallifeKuwagamonin että BladeKuwagamonit.
Blizzarmon
Blizzarmon (eng. Korikakumon) on Ultimate-tason petodigimon. Blizzarmon voi syntyä kenestä tahansa Jään petohengen avulla. Blizzarmon muistuttaa jetiä, jolla on intiaanipäähineen sulkia muistuttavat hiukset ja Eji ja Oji nimiset Tomahawk-kirveet käsissään. Blizzarmonin hyökkäyksiä ovat Avalance Axes ja Frozen Arrowheads. Blizzarmon voi myös tehdä Plasma Double Tomahawk nimisen yhteishyökkäyksen Beetlemonin kanssa. Digimon Frontierissa Tommy pystyi muuntautumaan Blizzarmoniksi Jään petohengen avulla.
BloomLordmon
BloomLordmon on Mega-tason keijudigimon. BloomLordmon muistuttaa ritaria, jolla on kasvien verhoama haarniska ja kukkamainen keihäs oikeassa kädessään. BloomLordmonin hyökkäyksiä ovat Seed Belt, Sprout Rush ja Gran del Sol. BloomLordmon on esiintynyt Digimon Reference Book -kirjassa.
Digimon Ghost Gamessä BloomLordmon nähtiin vahtimassa polkua, joka johtaisi Digimaailmaa hallitsevan Quantumonin luokse. Hän esti lapsia kulkemasta eteenpäin ja kieltäytyi antamasta heidän nähdä Quantumonia, joka lähetti Digimonin todelliseen maailmaan, koska hän näki sen poluksi, jota heidän oli seurattava pelastuakseen digitaalista maailmaa uhkaavilta mustuneilta Digimonilta. Hän taisteli Siriusmonia, Amphimonia ja Diarbbitmonia vastaan ja laittoi helposti liikkumattomaksi kaksi jälkimmäistä, heidän kumppaninsa ja HoverEspimonin Multiple Seedillä ja teki samalla selväksi, että hän oli suojellut digitaalista maailmaa toistaiseksi kohtaamalla useita voimistettuja mustattuja Digimoneja. Ymmärtäessään, että Siriusmon oli korruption syy, hän yritti tappaa hänet haavoittaen häntä tarpeeksi saadakseen hänet palaamaan Gammamoniksi. GulusGammamon kuitenkin vakuutti Gammamonin antamaan hänelle kontrollin kehostaan. Sitten hän kehittyi Regulusmoniksi ja taisteli BloomLordmonia vastaan. Taistelu johti Regulusmonin sarven murtumiseen hänen Gran Tracen ja BloomLordmonin Gran Del Solin välisessä yhteenotossa. Amanokawa Hiro käytti tilaisuutta synkronoida Regulusmonin kanssa tuodakseen takaisin Canoweissmonin, mikä johti siihen, että heidät kaikki lähetettiin Gammamonin sisäiseen maailmaan. Siellä sankarit vakuuttivat BloomLordmonin päästämään heidät menemään, jotta he voisivat taistella Regulusmonia vastaan, koska se oli jotain heidän täytyi tehdä, ja BloomLordmon haavoittui edellisestä taistelusta. Vaikka hän suostui ja teki niin, hän teki selväksi, että tämä ei tehnyt heistä liittolaisia, ja Hiro kertoi hänelle, että hän antaisi heidän päästä Quantumonin puheille.
BlueMeramon
BlueMeramon on Ultimate-tason liekkidigimon. BlueMeramon muistuttaa Meramonia, mutta on väriltään sininen ja ampuu jäähyökkäyksiä tulihyökkäysten sijaan. BlueMeramonin hyökkäyksiä ovat Ice Phantom, Cold Flame, Vision Bind, Ice Bomb ja Frost Knucle. BlueMeramon nähtiin elokuvassa Digimon Tamers: Battle of Adventurers, jossa BlueMeramon taisteli Rikaa ja Renamonia vastaan, mutta Renamonin kehityttyä Kyubimoniksi hän onnistui tuhoamaan BlueMeramonin. Digimon Fusionissa BlueMeramon nähtiin Magma Zonella SkullMeramonin kätyrinä. Dorulumon oli menneisyydessä pelastanut BlueMeramonin hengen heidän valloittaessaan Magma Zonea. Tactimonin määrättyä Mikeyn ja Dorulumonin teloitettavaksi, BlueMeramon pelastaa heidät Christopherin aiheuttaman hämmennyksen seurauksena. BlueMeramon selittää Mikeylle hänen ja Dorulumonin menneisyyden. BlueMeramon uhrautuu ottaen vastaan SkullMeramonin kuolettavan iskun, joka olisi tappanut Dorulumonin. Viimeisiksi sanoikseen BlueMeramon sanoo Dorulumonille maksaneensa velkansa hänelle.
Boarmon
Boarmon on Armor-tason eläindigimon. Boarmon syntyy Armadimonista Rohkeuden Digieggin avulla. Boarmon muistuttaa villisikaa, joka on väriltään oranssi ja hänellä on punainen harja ja punaraidalliset pitkät torahampaat. Boarmonin hyökkäyksiä ovat Nose Blaster ja Slamming Attack. Boarmon nähtiin Grizzlymonin joukoissa elokuvassa Digimon Frontier: Island of Lost Digimon. Digimon Data Squadissa lauma Boarmoneja toimivat SaberLeomonin ja Gotsumonin ja Merukimonin palvelijoina ja hyökkäsivät ihmisten maailmaan. RizeGreymon, MachGaogamon, Lilamon, KnightChessmon ja Peckmon taistelivat Boarmoneja vastaan kunnes Kurata aktivoi portaalin, joka imaisi Boarmonit takaisin Digimaailmaan. Vuoden 2020 Digimon Adventure -sarjassa Taichi ja Greymon auttavat Rebellimonia taistelemaan lainsuojattomia Boarmoneja vastaan, jotka olivat uhanneet Cutemonia menneisyydessä.
Bokomon
Bokomon on Rookie-tason mutanttidigimon. Bokomon muistuttaa valkoista olentoa, jolla on vaaleanpunainen haramaki-vaatetus vatsansa ympärillä. Bokomonin hyökkäyksiä ovat Wild Escape Dash ja Book of Knowledge. Bokomonin nimi tulee japanin kielen sanasta Bokoboko, mikä tarkoittaa onomatopoeiaa osumasta johonkin onttoon.
Digimon Frontierissa Bokomon nähtiin Liekkikylän asukkaana. Bokomon toimi yhdessä Neemonin kanssa lasten neuvonantajana kertoen lapsille Digimaailmasta. Bokomon kantoi myös vihreää kirjaa käsissään. Myöhemmin Bokomon piti huolta Seraphimonin digimunasta sen kuoriutumiseen saakka.
Vuoden 2020 Digimon Adventure -sarjassa useita Bokomoneja nähtiin useiden tietoa etsivien digimonien joukossa, jotka oleskelivat Tiedon puulla. Myöhemmin Bokomonien nähtiin pakenevan puun luota Soundbirdmonien hyökkäyksen aikana. Myöhemmin Abbadomonin kukistumisen jälkeen Bokomonit kuuntelivat Wisemonin tarinaa Valituista puun luona useiden muiden digimonien kanssa.
Digimon Ghost Gamessä Bokomon, jolla oli yllään tohtorin vaatetus oli digimaailman tutkija, joka oli päätynyt ihmisten maailmaan yhdessä avustajansa Bakumonin kanssa portaalin kautta, mutta ei tiennyt, miten palata takaisin. Bokomon uhrasi myöhemmin itsensä yrittäessään suojella Gammamonia Sealsdramonin salamurhayritykseltä. Järkyttynyt Gammamon varjokehittyi GulusGammamoniksi ja tappoi Sealsdramonin, mutta Hiro sai GulusGammamonin palautumaan Gammamoniksi.
Bokomon nähtiin myös Digimon Xros Wars -mangassa yhdessä Neemonin kanssa. Digimon Next -mangassa Bokomon nähtiin Light Cityn asukkaana. Bokomon nähtiin myös Digimon Universe: Appli Monsters -mangassa.
Boltboutamon
Boltboutamon on Mega-tason demonilordidigimon. Boltboutamon syntyy kun Piamon ja Vamdemon DNA-digivoituvat keskenään. Boltboutamon muistuttaa olentoa, jolla on merirosvomainen asu, demoniset siivet ja demoniset kädet ja pyrstö. Boltboutamonin hyökkäyksiä ovat Palaces' Waltz ja Quartzione. Boltboutamon on esiintynyt Digimon World Next Order -pelin kansainvälisessä versiossa.
Boltmon
Boltmon on Mega-tason androididigimon ja SkullMeramonin Mega-muoto. Boltmon muistuttaa osittain Frankesteinin hirviötä, jolla on kirves selässään. Boltmonin hyökkäyksiä ovat Tomahawk Crunch, Tomahawk Knucle ja Battle Tomahawk. Digimon Tamersissa Boltmon oli yksi digimoneista, joka ilmestyi auttamaan taistelussa D-Reaperia vastaan. Digimon Fusionissa Dorulumon taisteli Boltmoneja vastaan kun hän oli Bagra-armeijan jäsenenä. Vuoden 2020 Digimon Adventure -sarjassa Rebellimon oli taistellut Boltmonia vastaan ja jäänyt tappiolle. Myöhemmin kohdatessa Boltmonin uudelleen Rebellimon Cutemonin kiltteyden voimistamana onnistuu tuhoamaan Boltmonin. Digimon Adventure V-Tamer 01 -mangassa Boltmoneja nähtiin Daemonin palvelijoina. Myöhemmin Boltmon hyökkäsi HolyAngemonin linnaan ja tuhosi kaksi Knightmonia, kunnes IceLeomon tuhosi Boltmonin. Myöhemmin Callismon tuhosi toisen Boltmonin. Boltmon on myös esiintynyt Digimon Adventure 02: Armor Evolution to the Unknown kuunnelma CD:llä ja peleissä Digimon Adventure 02: Tag Tamers, Digimon World Dawn and Dusk ja Digimon All-Star Rumble. Boltmonin nimi tulee sanasta Bolt.
BomberNanimon
BomberNanimon on Champion-tason digimon, joka muistuttaa Nanimonia, mutta on väriltään harmaa ja sillä on nyrkkeilyhanskat ja punaiset kengät ja aurinkolasit. BomberNanimonin hyökkäyksiä ovat Free Throw Bomb ja Explosive OYAJI Punch. Digimon Data Squadissa jaksossa 7 BomberNanimon ilmestyi ihmisten maailmaan aiheuttaen hämminkiä. Gaomon muuttui Gaogamoniksi ja tuhosi BomberNanimonin tämän omilla pommeilla. Englanninkielisessä versiossa BomberNanimonin tilalla oli Citramon, joka muistutti oranssinväristä Nanimonia. Citramonin hyökkäys oli Fruit Punch Nova.
Bombmon
Bombmon on In-Training -tason digimon, joka muistuttaa sinistä kirsikkapommia. Bombmonin hyökkäyksiä ovat Bomberhead ja Fireworks Revolution. Digimon Fusionissa useita Bombmoneja nähtiin Christopherin Blue Flare armeijassa Dragon Landilla. Digimon Xros Wars -mangassa Mikey heitti Bagramonia Bombmonilla taistellessaan ZeedMillenniummonia vastaan.
Bommon
Bommon on Fresh-tason limadigimon. Bommon muistuttaa mustaa pommia, jolla on kolme silmää, korvat ja kipinöivä sytytyslanka. Bommon voi pelotella vastustajaansa Crack-Crack-Crackle-hyökkäyksellään. Digimon Next -mangassa useita Bommoneja nähtiin Barbamonin armeijassa. Myöhemmin selviytyneet Bommonit liittyivät lasten puolelle heidän taistellessa NEOa vastaan. Vuoden 2020 Digimon Adventure: -sarjassa Bommon oli yksi tulivuorisaaren asukkaista. Bommon voi kehittyä Missimoniksi.
Boogiemon
Boogiemon on Champion-tason demonidigimon. Boogiemon muistuttaa punaista pirua, jolla on musta kolmikärkinen hiilihanko kädessään ja ympäri ruumistaan sillä on useita pahoja loitsuja sisältäviä symboleja. Boogiemonin hyökkäyksiä ovat Death Crush ja Ruby Eye. Boogiemon voi kehittyä Phelesmoniksi.
Vuoden 2020 Digimon Adventure: -sarjassa Boogiemoneja nähtiin takaumassa osana pimeyden digimonien armeijaa, jotka taistelivat menneisyydessä valon armeijan digimoneja vastaan. Digimon Ghost Gamessä Boogiemonit toimivat ennustajan telttaa pitäneen ja ihmisiä kiveksi muuttaneen Phelesmonin apureina.
Boogiemon on esiintynyt myös Digimon-korttipelissä. Boogiemonin nimi tulee Boogeymanista eli möröstä.
Botamon
Botamon on pieni, musta vauvadigimon, joka kasvaessaan kehittyy Koromoniksi. Botamon muistuttaa hieman nallenpäätä, ja sillä on pyöreät, keltaiset silmät. Botamon kuuluu limadigimoneihin. Botamonin valkoinen muunnos on nimeltään YukimiBotamon. Digimon-elokuvassa Botamon ilmestyi Taichin ja Hikarin kotiin ja kehittyi Koromoniksi. Digimon Adventuressa Botamon nähtiin takaumassa jossa Valittujen lasten digimonit kuoriutuivat. Botamon nähtiin myös Koromonien kylässä, jota Pagumonit asuttivat. Botamoneja nähtiin myös Aikojen Alun kaupungissa. Sarjassa Digimon Zero Two Botamoneja nähtiin Elecmonin kanssa metsässä, jonka ohi BlackWarGreymon kulki. Digimon Frontierissa Botamoneja nähtiin Aikojen Alun kaupungissa. Digimon Data Squadissa Agumon leikki Botamonin kanssa, joka äänteli kissan lailla. Digimon Adventure V-Tamer 01 -mangassa Botamon oli Zeromarun Fresh-muoto. Digimon Next -mangassa Botamon kuoriutui Yu Inuin poimimasta digimunasta. Botamon teki vierailevan esiintymisen animesarjassa Digimon Universe: Appli Monsters, jossa sen kuva nähtiin Asutoran kannettavassa tietokoneessa.
Vuoden 2020 Digimon Adventure -sarjassa Taichi kohtasi Valkyrimonin kokeessa Botamonin ja suojeli tätä Goblimoneilta, Seadramonilta sekä mustilta Allomoneilta, inspiroiden Botamonia samalla itsekin olemaan rohkea. Rohkeuden Tunnuksen voima sai oranssin auran ilmestymään Botamonin ympärille. Aura otti ensin Koromonin, sitten Agumonin ja lopulta Greymonin muodon ennen kuin se tuhosi viholliset.
Botamonin nimi tulee japanin sanasta bota, joka tarkoittaa hiilenlouhinnassa esiin kaivettua kiveä.
Boutmon
Boutmon on Ultimate-tason ihmispetodigimon. Boutmon muistuttaa ihmistä, jolla on keltaiset piikikkäät hiukset, punaiset kasvot, keltainen lannevaate, musta vartalo, pitkät punaiset kynnet jaloissaan, joita ympäröivät valkoiset siteet ja käsissään keltaiset kanskat, joissa on punaiset nyrkkiraudat ja vihreä koru kaulassaan. Boutmonin hyökkäyksiä ovat Lightning Heel, Violent Lightning Destructive Shot ja Thunderclap Tide-turning Fight. Boutmon on esiintynyt Digimon Reference Book -kirjassa. Boutmonin nimi tulee sanasta Bout, joka tarkoittaa nyrkkeily- ja painiottelussa esiintyvästä väliaikaisesta aktiivisuudesta.
Brachiomon
Brachiomon on Ultimate-tason dinosaurusdigimon, joka muistuttaa oranssia Brachiosaurusta. Brachiomonin hyökkäyksiä ovat Brachio Bubble ja Hammer Head. Digimon Fusionissa useita Brachiomoneja nähtiin Dorbickmonin armeijassa Dragon Landilla. Myöhemmin Dorbickmon yhdisti Brachiomonit muun armeijansa kanssa itseensä muuntautuen Darkness Modeensa. Vuoden 2020 Digimon Adventure -sarjassa Brachiomon nähtiin uimassa järvessä Taichin jouduttua Digimaailmaan ja kohdattuaan Agumonin.
Breakdramon
Breakdramon on Mega-tason konedigimon. Breakdramonilla on poria selässään, käsissään ja naamassaan. Breakdramonin hyökkäyksiä ovat Gravity Press, Infinity Boring ja Destroyed Rush. Breakdramonista on olemassa myös isokokoisempi GigaBreakdramon-muoto. Breakdramon esiintyi Digimon Fusionissa, kun Matadormon lähetti Breakdramonin lasten kimppuun. Breakdramon melkein tappoi Shoutmon X5:n, mutta lapset onnistuivat kuitenkin kukistamaan hänet. Digimon Fusionin kolmannella kaudella GigaBreakdramon ilmestyi ihmisten maailmaan ja aiheutti ongelma, kunnes Shoutmon ja Pinomon onnistuivat kukistamaan hänet. Breakdramonin nimi tulee sanoista Break ja Dramon. Breakdramon voi kehittyä Groundramonista.
BryweLudramon
BryweLudramon on Mega-tason Armordigimon. BryweLudramon muistuttaa punaista konemaista lohikäärmettä, jolla on siniset liekit siivissään. BryweLudramonin toinen silmä on väriltään vihreä ja toinen on sininen. BryweLudramonin hyökkäyksiä ovat Guren Storm ja Blast Smash. BryweLudramon on esiintynyt Digimon Pendulum Ver.20th -pelissä, V-Jump -mangassa ja Digimon Reference Book -kirjassa. BryweLudramon voi kehittyä RaijiLudomonista. BryweLudramon voi myös DNA-Digivoitua Durandamonin kanssa RagnaLordmoniksi.
Budmon
Budmon on In-Training-tason kasvidigimon. Budmon muistuttaa vihreää olentoa, jolla on lehteä muistuttava häntä ja useita vaaleanpunaisia piikkejä ympärillään joista kolme isoa piikkiä päässään. Budmonin hyökkäyksiä ovat Poison Thorns ja Frothy Spit. Digimon Data Squadissa Budmonin digimuna ilmestyi ihmisten maailmaan Yoshin pianonsoiton aikana, jonka jälkeen muna kuoriutui Budmoniksi. Vuoden 2020 Digimon Adventure -sarjassa Budmoneja nähtiin asukkaina metsässä, jossa Taichi ja Agumon olivat. Myöhemmin Budmonit pakenivat metsään hyökänneitä Allomoneja, Megadramoneja ja Tankdramonia vastaan. Budmonit myöhemmin avustivat Woodmoneja Tankdramonin hämäämisessä, jotta MetalGreymon kykeni tuhoamaan Tankdramonin. Myöhemmin Lopmon herättää muinaiset digimonit Komondomonit auttamaan heitä viemään Woodmonit ja Budmonit turvaan. Myöhemmin yksi Budmon nähtiin asiakkaana Burgermonin ravintolassa. Kaikki Budmonit olivat myöhemmin paenneet muiden Valittujen kanssa ystävystyneiden digimonien tavoin ElDradimonin selkään. Budmon kehittyy Yuramonista ja voi kehittyä Lalamoniksi.
Bulbmon
Bulbmon on Ultimate-tason konedigimon. Bulbmon muistuttaa valtavaa moniraajaista kullanväristä kuutiopalloa, joka kykenee kuljettamaan sisällään muita digimoneja. Bulbmonin hyökkäyksiä ovat Mud Pump, Octagon Attack, Valve Extreme ja Force Rain. Bulbmon on esiintynyt peleissä Digimon World 2003 ja Digimon World Data Squad sekä Digimon Fusionissa Mikeyn unessa sekä Blastmonin armeijassa Disc Zonella. Shoutmon X4 tuhosi Bulbmonin Greymonin avulla. Bulbmoneja nähtiin myös MegaDarknessBagramonin armeijassa, jotka hyökkäsivät ihmisten maailmaan. Vuoden 2020 Digimon Adventure-sarjassa Taichi ja Yamato kohtasivat Bulbmonin aavikolla ja huomasivat Bulbmonin kuljettavan Minotarumonin ohjaamana joukkoja Troopmoneja. Myöhemmin Leomon kertoi lapsille Bulbmonin sisällä olevassa holvissa olevasta lastista, joka liittyi pyhiin digimoneihin. Leomonin avulla Taichi ja Yamato onnistuivat tunkeutumaan Bulbmonin sisälle ja löysivät holvista nestesäiliön, joka sisälsi nukkuvan Takerun. Myöhemmin Velgemon ja Megadramon saapuivat paikalle, sieppasivat Takerun ja tuhosivat Bulbmonin. Bulbmon voi kehittyä Kenkimonista.
Bulcomon
Bulcomon on Rookie-tason dinosaurusdigimon. Bulcomon muistuttaa pientä sinistä kristallisoitua lohikäärmettä. Bulcomonin hyökkäyksiä ovat Power Edge Ice Arrow ja Ice Seal Battering. Bulcomon on esiintynyt Digimon Encounters -pelissä. Bulcomon voi kehittyä Paledramoniksi.
Bulkmon
Bulkmon on Champion-tason ihmislohikäärmedigimon. Bulkmon muistuttaa lihaksikasta ihmismäistä keltaista lohikäärmettä, jolla on käsissään mustat hanskat, joissa on metalliset nyrkkiraudat, päässään musta kypärää muistuttava päälaki, jossa on valkoinen salamaa muistuttava sarvi ja rinnassaan vihreä V-kirjain ja vihreät selkäharjanteet ja raidat ruumiinsa ympärillä ja metalliset kynnet jaloissaan. Bulkmonin hyökkäyksiä ovat Electrical Fist ja Thunder Dread. Bulkmon on esiintynyt Digimon Reference Book -kirjassa ja Vital Bracelet Digital Monster -pelissä. Bulkmon voi kehittyä Pulsemonista. Bulkmonin nimi tulee kehonrakennusta tarkoittavasta sanasta.
Bullmon
Bullmon on Armor-tason eläindigimon. Bullmon syntyy Wormmonista Toivon Digi-Eggin avulla. Bullmon muistuttaa härkää, jolla on punainen viitta ja sininen pääsuojus ja rintapanssari. Bullmonin hyökkäyksiä ovat Matador Dash ja Tail Whip. Bullmon nähtiin elokuvassa Digimon Frontier: Island of Lost Digimon Grizzlymonin armeijassa. Digimon Fusionissa Bullmoneja nähtiin Apollomonin armeijassa. Vuoden 2020 Digimon Adventure-sarjassa Bullmon nähtiin yhdessä Minotarumonin kanssa puolustamassa Bulbmonin sisällä olevaa holvia. Greymon ja Garurumon onnistuivat kukistamaan Bullmonin taistelussa. Takaumakohtauksissa yksi Bullmon nähtiin yhtenä Machmonin entisistä vastustajista Grand Prix -radalla.
Buraimon
Buraimon on Champion-tason ihmislintudigimon. Buraimon muistuttaa ihmismäistä lintua, jolla on keltaiset siivet, punainen aasialainen asuste, vietnamilainen hattu ja miekat käsissään. Buraimonin hyökkäys on Swallow Duet Reverse. Buraimon on esiintynyt Digimon Story: Lost Evolution -pelissä. Buraimon kehittyy Hyokomonista ja voi kehittyä Butenmoniksi.